貴族

貴族，係指一啲實行奴隸制、封建制、君主制、教會制、種姓制等等嘅國家同地區，特殊嘅社會階層，佢哋係基於通過血緣、姓氏之類嘅某啲特有制度來繼承知識、權力、財富，從而形成咗一種傳統。

文化描述

好多童話故事都會提到王子同公主等嘅貴族角色；事實係，白馬王子已經係種固定角色，指生得靚仔又勇敢嘅王子，成日都負責打低惡龍同埋拯救公主，最後仲會娶公主做老婆。

城堡：中世紀歐洲起嚟畀貴族住嘅一種建築物，會有防禦工事。
舞會：傳統上，歐洲嘅貴族好興搞舞會，用嚟畀啲人聚會交際；例如《灰姑娘》就講到王國搞舞會畀王子選妻，個故仔嘅情節講灰姑娘喺舞會上畀王子睇中，最後仲成功做到王妃。